વેચાણવેરા કાયદા અને વેલ્યૂ એડેડ ટેક્સના કાયદામાં ખરીદ અને વેચાણના વ્યવહારો પર વેરો લાગે અને એક્સાઇઝ ડ્યૂટી ઉત્પાદન પર લાગે, જ્યારે જીએસટી માલ અને સેવાઓની સપ્લાય પર વેરો લાગે. વેચાણ અને ખરીદના વ્યવહાર ગણવાની અગત્યની શરતોમાં બે પક્ષકાર હોવા, માલની માલિકી વેચનાર પાસેથી ખરીદનારને તબદિલી અને તે બદલ ખરીદનાર દ્વારા ચૂકવવાનો કીમતી અવેજ અગત્યના છે, જ્યારે જીએસટીમાં સપ્લાય પર વેરો લાગે, જેમ કે આપવું કે કોઇ પણ રીતે માલ કે સેવાઓનાે અવેજના બદલામાં ધંધા દરમિયાન ધંધાના વિકાસ માટે નિકાલ કરવો. આમ, સપ્લાય માટે બે પક્ષકારનું હોવું કે માલિકીની તબદિલી થવી જરૂરી નથી અને છતાં તે સપ્લાય ગણાશે, જેના પર વેરો લાગશે.